Šis dokuments ir apstiprināta LysaKare zāļu informācija, kurā ir izceltas izmaiņas kopš iepriekšējās procedūras, kas ietekmē zāļu informāciju (EMA/N/0000273490).

Plašāku informāciju skatīt Eiropas Zāļu aģentūras tīmekļa vietnē: https://www.ema.europa.eu/en/medicines/human/EPAR/lysakare


















I PIELIKUMS

ZĀĻU APRAKSTS


1.	ZĀĻU NOSAUKUMS

LysaKare 25 g/25 g šķīdums infūzijām


2.	KVALITATĪVAIS UN KVANTITATĪVAIS SASTĀVS

Viens 1 000 ml maiss satur 25 g L‑arginīna hidrohlorīda (L‑arginini hydrochloridum) un 25 g L‑lizīna hidrohlorīda (L‑lysini hydrochloridum).

Pilnu palīgvielu sarakstu skatīt 6.1. apakšpunktā.


3.	ZĀĻU FORMA

Šķīdums infūzijām

Dzidrs, bezkrāsains šķīdums bez redzamām daļiņām
pH: 5,1 līdz 6,1
Osmolalitāte: 420 līdz 480 mOsm/kg


4.	KLĪNISKĀ INFORMĀCIJA

4.1.	Terapeitiskās indikācijas

LysaKare ir paredzēts lietošanai pieaugušajiem, lai samazinātu radioaktīvā starojuma iedarbību uz nierēm peptīdu receptoru radionukleīdu terapijas (PRRT) laikā ar lutēcija (177Lu) oksodotreotīdu.

4.2.	Devas un lietošanas veids

LysaKare ir paredzēts lietošanai kopā ar PRRT ar lutēcija (177Lu) oksodotreotīdu. Tāpēc to drīkst ievadīt tikai veselības aprūpes speciālists, kam ir pieredze PRRT izmantošanā.

Devas

Pieaugušie
Ieteicamā terapijas shēma pieaugušajiem sastāv no pilna LysaKare infūzijas maisa infūzijas vienlaicīgi ar lutēcija (177Lu) oksodotreotīda infūziju pat tad, ja pacientiem nepieciešama PRRT devas samazināšana.

Pretvemšanas līdzekļi
Lai mazinātu sliktas dūšas un vemšanas gadījumu rašanās biežumu, 30 minūtes pirms LysaKare infūzijas sākuma ieteicama iepriekšēja ārstēšana ar pretvemšanas līdzekli. Smagas sliktas dūšas vai vemšanas gadījumā LysaKare infūzijas laikā, neskatoties uz profilaktiskā pretvemšanas līdzekļa lietošanu, var lietot citas farmakoloģiskās klases pretvemšanas līdzekli.

Norādījumus par lietošanu, lūdzu, skatīt pretvemšanas līdzekļa pilnā zāļu aprakstā.

Īpašas pacientu grupas
Gados vecāki cilvēki
Dati par LysaKare lietošanu 65 gadus veciem vai vecākiem pacientiem ir ierobežoti.
Gados vecākiem pacientiem ir lielāka pavājinātas nieru darbības iespējamība, tādēļ jāievēro piesardzība, nosakot piemērotību, pamatojoties uz kreatinīna klīrensu (skatīt 4.4. apakšpunktu).

Aknu darbības traucējumi
Arginīna un lizīna lietošana pacientiem ar smagiem aknu darbības traucējumiem nav īpaši pētīta (skatīt 4.4. apakšpunktu).

Nieru darbības traucējumi
Tā kā pastāv ar tilpuma pārslodzi un kālija līmeņa paaugstināšanos serumā saistīta klīnisko komplikāciju iespēja, ko izraisa LysaKare lietošana, šīs zāles nedrīkst lietot pacientiem ar kreatinīna klīrensu <30 ml/min.

[bookmark: _Hlk195180349]Jāievēro piesardzība, lietojot LysaKare pacientiem ar kreatinīna klīrensu no 30 līdz 50 ml/min, jo šiem pacientiem iespējams paaugstināts pārejošas hiperkaliēmijas risks. Lutēcija (177Lu) oksodotreotīda farmakokinētikas profils un drošums pacientiem ar esošiem smagiem nieru darbības traucējumiem (kreatinīna klīrenss <30 ml/min, aprēķinot pēc Cockcroft‑Gault formulas) vai terminālās stadijas nieru slimību nav pētīts. Ārstēšana ar lutēcija (177Lu) oksodotreotīdu pacientiem ar nieru mazspēju, ar kreatinīna klīrensu <30 ml/min ir kontrindicēta. Ārstēšana ar lutēcija (177Lu) oksodotreotīdu pacientiem, kuru sākotnējais kreatinīna klīrenss ir <40 ml/min (aprēķinot pēc Cockcroft‑Gault formulas), nav ieteicama. Pacientiem ar nieru darbības traucējumiem, kuru sākotnējais kreatinīna klīrenss ir ≥40 ml/min, deva nav jāpielāgo, un tāpēc šo pacientu ieguvuma/riska attiecība vienmēr rūpīgi jāizvērtē. Tam jāietver apsvērumi par paaugstinātu pārejošas hiperkaliēmijas risku šiem pacientiem (skatīt 4.4. apakšpunktu).

Pediatriskā populācija
LysaKare drošums un efektivitāte, lietojot bērniem vecumā līdz 18 gadiem, nav pierādīta.

Dati nav pieejami.

Lietošanas veids

Intravenozai lietošanai.

Lai panāktu optimālu nieru aizsardzību, LysaKare jāievada 4 stundu ilgas infūzijas veidā (250 ml/stundā), kas jāuzsāk 30 minūtes pirms lutēcija (177Lu) oksodotreotīda ievadīšanas.

LysaKare un lutēcija (177Lu) oksodotreotīda infūzijas vēlamā metode ir infūzija caur atsevišķu venozo pieeju katrā pacienta rokā. Tomēr, ja divas intravenozas sistēmas nav iespējamas sliktas venozās piekļuves vai iestādes/klīniskās izvēles dēļ, LysaKare un lutēcija (177Lu) oksodotreotīdu var ievadīt caur vienu un to pašu sistēmu caur trīsceļu vārstu, ņemot vērā plūsmas ātrumu un venozās piekļuves saglabāšanu. Aminoskābju šķīduma devu nedrīkst samazināt pat tad, ja tiek ievadīta samazināta lutēcija (177Lu) oksodotreotīda deva.

4.3.	Kontrindikācijas

· Paaugstināta jutība pret aktīvājām vielām vai jebkuru no 6.1. apakšpunktā uzskaitītajām palīgvielām.
· Iepriekš esoša klīniski nozīmīga hiperkaliēmija, ja pirms LysaKare infūzijas uzsākšanas tā nav atbilstoši novērsta (skatīt 4.4. apakšpunktu).

4.4.	Īpaši brīdinājumi un piesardzība lietošanā

Hiperkaliēmija

Lielākajai daļai pacientu, kuri saņem LysaKare, var būt pārejoša kālija līmeņa paaugstināšanās serumā, un maksimālais kālija līmenis serumā tiek sasniegts aptuveni 4 – 5 stundu laikā pēc infūzijas sākuma un parasti atgriežas normālajā līmenī 24 stundu laikā pēc aminoskābju šķīduma infūzijas sākuma. Šāda paaugstināšanās parasti ir viegla un pārejoša. Pacientiem ar samazinātu kreatinīna klīrensu var būt paaugstināts pārejošas hiperkaliēmijas risks (skatīt “Nieru darbības traucējumi” 4.4. apakšpunktā).

Pirms katras LysaKare ievadīšanas jākontrolē kālija līmenis serumā. Ja ir noteikta hiperkaliēmija, jāpārbauda pacienta anamnēze attiecībā uz hiperkaliēmiju un jebkādas vienlaicīgi lietotās zāles. Pirms infūzijas uzsākšanas hiperkaliēmija attiecīgi jānovērš (skatīt 4.3. un 5.1. apakšpunktu).

Klīniski nozīmīgas hiperkaliēmijas gadījumā pirms LysaKare infūzijas pacienti atkārtoti jāpārbauda, lai apstiprinātu, ka hiperkaliēmija ir veiksmīgi novērsta (skatīt 5.1. apakšpunktu). Pacienti rūpīgi jānovēro, vai nerodas hiperkaliēmijas pazīmes un simptomi, piemēram, aizdusa, vājums, nejutīgums, sāpes krūtīs un sirds problēmas (vadīšanas traucējumi un sirds aritmijas). Pēc infūzijas pirms pacienta izrakstīšanas jāveic elektrokardiogramma (EKG).

Neatkarīgi no sākotnējā kālija līmeņa serumā infūzijas laikā jākontrolē organisma stāvokļa galvenie rādītāji. Pacienti jāmudina saglabāt hidratāciju un bieži urinēt pirms Lutathera ievadīšanas, tās ievadīšanas dienā un nākamajā dienā (piemēram, 1 glāze ūdens katru stundu), lai veicinātu liekā kālija izvadīšanu.

Ja hiperkaliēmijas simptomi rodas LysaKare infūzijas laikā, jāveic atbilstoši korektīvie pasākumi. Smagu, simptomātisku hiperkaliēmijas simptomu gadījumā jāapsver LysaKare infūzijas pārtraukšana, ņemot vērā nieru aizsardzības attiecībā pret akūtu hiperkaliēmiju risku un ieguvumus.

Nieru darbības traucējumi

Arginīna un lizīna lietošana pacientiem ar nieru darbības traucējumiem nav īpaši pētīta. Arginīnu un lizīnu nozīmīgā daudzumā izvada un reabsorbē nieres, un to efektivitāte, lai samazinātu radioaktīvā starojuma iedarbību uz nierēm, ir atkarīga no šīm darbībām. Tā kā pastāv ar tilpuma pārslodzi un kālija līmeņa paaugstināšanos serumā saistīta klīnisko komplikāciju iespēja, kas saistīta ar LysaKare lietošanu, šīs zāles nedrīkst lietot pacientiem ar kreatinīna klīrensu <30 ml/min. Pirms katras ievadīšanas jāpārbauda nieru darbība (kreatinīns un kreatinīna klīrenss).

Jāievēro piesardzība, lietojot LysaKare pacientiem ar kreatinīna klīrensu no 30 līdz 50 ml/min, jo šiem pacientiem iespējams paaugstināts pārejošas hiperkaliēmijas risks. Lutēcija (177Lu) oksodotreotīda farmakokinētikas profils un drošums pacientiem ar esošiem smagiem nieru darbības traucējumiem (kreatinīna klīrenss <30 ml/min, aprēķinot pēc Cockcroft‑Gault formulas) vai terminālās stadijas nieru slimību nav pētīts. Ārstēšana ar lutēcija (177Lu) oksodotreotīdu pacientiem ar nieru mazspēju, ar kreatinīna klīrensu <30 ml/min ir kontrindicēta. Ārstēšana ar lutēcija (177Lu) oksodotreotīdu pacientiem, kuru sākotnējais kreatinīna klīrenss ir <40 ml/min (aprēķinot pēc Cockcroft‑Gault formulas), nav ieteicama. Pacientiem ar nieru darbības traucējumiem, kuru sākotnējais kreatinīna klīrenss ir ≥40 ml/min, deva nav jāpielāgo, un tāpēc šo pacientu ieguvuma/riska attiecība vienmēr rūpīgi jāizvērtē. Tam jāietver apsvērumi par paaugstinātu pārejošas hiperkaliēmijas risku šiem pacientiem.

Aknu darbības traucējumi

Arginīna un lizīna lietošana pacientiem ar smagiem aknu darbības traucējumiem nav pētīta. Pirms katras ievadīšanas jāpārbauda aknu darbība (alanīna aminotransferāze [ALT], aspartāta aminotransferāze [AST], albumīns, bilirubīns).

Jāievēro piesardzība, lietojot LysaKare pacientiem ar smagiem aknu darbības traucējumiem, un gadījumā, ja ārstēšanas laikā kopējā bilirubinēmija >3 reizes pārsniedz normas augšējo robežu, vai arī ja ir albuminēmijas <30 g/l un Starptautiskā standartizētā koeficienta (INR) >1,5 kombinācija. Šādos gadījumos ārstēšana ar lutēcija (177Lu) oksodotreotīdu nav ieteicama.

Sirds mazspēja

Tā kā pastāv ar tilpuma pārslodzi saistīta klīnisko komplikāciju iespēja, jāievēro piesardzība, lietojot arginīnu un lizīnu pacientiem ar smagu sirds mazspēju, kas Ņujorkas Sirds slimību asociācijas (NYHA – New York Heart Association) klasifikācijā definēta kā III vai IV pakāpe.

Ārstēšana ar lutēcija (177Lu) oksodotreotīdu nav ieteicama pacientiem ar smagu sirds mazspēju, kas NYHA klasifikācijā definēta kā III vai IV pakāpe. Tāpēc šo pacientu ieguvuma/riska attiecība vienmēr rūpīgi jāizvērtē, ņemot vērā LysaKare šķīduma tilpumu un osmolalitāti.

Metaboliskā acidoze

Metaboliskā acidoze novērota ar kompleksiem aminoskābju šķīdumiem, ko ievada kopējās parenterālās barošanas (KPB) protokolu ietvaros. Skābju un sārmu līdzsvara maiņa izmaina ekstracelulāro un intracelulāro kālija līdzsvaru, un acidozes attīstīšanās var būt saistīta ar strauju kālija līmeņa paaugstināšanos plazmā. Metabolisko acidozi novēroja arī ar LysaKare, pamatojoties tikai uz laboratoriskiem rādītājiem, kas parasti izzuda 24 stundu laikā pēc ievadīšanas un bez klīniskiem simptomiem.

Tā kā LysaKare lieto kopā ar lutēcija (177Lu) oksodotreotīdu, lūdzu, skatīt arī lutēcija (177Lu) oksodotreotīda zāļu apraksta 4.4. apakšpunktu, lai saņemtu informāciju par papildu brīdinājumiem, kas ir specifiski lutēcija (177Lu) oksodotreotīda terapijai.

4.5.	Mijiedarbība ar citām zālēm un citi mijiedarbības veidi

Mijiedarbības pētījumi nav veikti.

Mijiedarbība ar citām zālēm nav sagaidāma, jo nav informācijas par to, ka citas zāles tiek reabsorbētas ar to pašu nieru reabsorbcijas mehānismu.

4.6.	Fertilitāte, grūtniecība un barošana ar krūti

Sievietes reproduktīvā vecumā

Šīm zālēm nav piemērotas lietošanas indikācijas sievietēm reproduktīvā vecumā (skatīt 4.1. apakšpunktu).

Kontracepcija vīriešiem un sievietēm

Pētījumi dzīvniekiem par toksisku ietekmi uz attīstību ar LysaKare nav veikti. Tā kā LysaKare lieto kopā ar lutēcija (177Lu) oksodotreotīdu, vīriešiem un sievietēm ar reproduktīvo potenciālu ārstēšanas laikā ar lutēcija (177Lu) oksodotreotīdu jāiesaka izmantot efektīvu kontracepciju. Lūdzu, skatiet arī lutēcija (177Lu) oksodotreotīda zāļu apraksta 4.6. apakšpunktu, lai iegūtu papildu norādījumus par ārstēšanu ar lutēcija (177Lu) oksodotreotīdu.

Grūtniecība

Dati par arginīna un lizīna lietošanu grūtniecības laikā nav pieejami.

Šīs zāles nav piemērotas grūtniecēm. Tā kā Lysakare lieto kopā ar lutēcija (177Lu) oksodotreotīdu, kas ir kontrindicēts konstatētas vai iespējamas grūtniecības laikā un gadījumos, kad grūtniecība nav izslēgta, ar jonizējošo starojumu saistītā riska dēļ (skatīt 4.1. apakšpunktu). Lūdzu, skatiet arī lutēcija (177Lu) oksodotreotīda zāļu apraksta 4.6. apakšpunktu, lai iegūtu papildu norādījumus par ārstēšanu ar lutēcija (177Lu) oksodotreotīdu.

Pētījumi par dzīvnieku reproduktīvo funkciju nav veikti (skatīt 5.3. apakšpunktu).

Barošana ar krūti

[bookmark: _Hlk5277954]Arginīns un lizīns, kas ir dabiskas izcelsmes aminoskābes, izdalās cilvēka pienā, bet ietekme uz jaundzimušajiem/zīdaiņiem, kuri baroti ar krūti, ir maz ticama. Terapijas laikā ar lutēcija (177Lu) oksodotreotīdu jāizvairās no zīdīšanas.

Fertilitāte

Dati par arginīna un lizīna ietekmi uz fertilitāti nav pieejami.

4.7.	Ietekme uz spēju vadīt transportlīdzekļus un apkalpot mehānismus

LysaKare neietekmē vai nenozīmīgi ietekmē spēju vadīt transportlīdzekļus un apkalpot mehānismus.

4.8.	Nevēlamās blakusparādības

Drošuma profila kopsavilkums

Ir ierobežots daudzums datu par arginīna un lizīna šķīduma infūzijām drošuma profilu bez vienlaicīgas PRRT lietošanas (skatīt 5.1. apakšpunktu), kas ietver arī pretvemšanas līdzekļu lietošanu premedikācijas veidā un bieži arī vienlaicīgu īslaicīgas darbības somatostatīna analogu lietošanu.

Galvenās nevēlamās blakusparādības, kas saistītas galvenokārt ar aminoskābju šķīdumu, ir slikta dūša (aptuveni 25%), vemšana (aptuveni 10%) un hiperkaliēmija. Šīs nevēlamās blakusparādības lielākoties ir vieglas vai vidēji smagas.

Nevēlamo blakusparādību saraksts tabulas veidā

Zemāk uzskaitītās blakusparādības tikušas identificētas publikācijās par pētījumiem, kuros izmantoti aminoskābju šķīdumi, kuriem aminoskābju saturs bija tāds pats kā LysaKare. Šie pētījumi iekļāva vairāk nekā 900 pacientus, kuri saņēma vairāk nekā 2 500 arginīna un lizīna devas PRRT laikā ar dažādiem radioaktīvi iezīmētiem somatostatīna analogiem.

Nevēlamās blakusparādības uzskaitītas atbilstoši MedDRA orgānu sistēmu klasei un to biežumam. Biežuma kategorijas ir šādas: ļoti bieži (≥1/10), bieži (≥1/100 līdz <1/10), retāk (≥1/1 000 līdz <1/100), reti (≥1/10 000 līdz <1/1 000), ļoti reti (< 1/10 000) un nav zināms (nevar noteikt pēc pieejamiem datiem).

Ziņošana par iespējamām nevēlamām blakusparādībām

Ir svarīgi ziņot par iespējamām nevēlamām blakusparādībām pēc zāļu reģistrācijas. Tādējādi zāļu ieguvuma/riska attiecība tiek nepārtraukti uzraudzīta. Veselības aprūpes speciālisti tiek lūgti ziņot par jebkādām iespējamām nevēlamām blakusparādībām, izmantojot V pielikumā minēto nacionālās ziņošanas sistēmas kontaktinformāciju.

4.9.	Pārdozēšana

Pārmērīgas hidratācijas vai izšķīdušo vielu pārslodzes gadījumā jāveicina eliminācija ar forsētu diurēzi un biežu urīnpūšļa iztukšošanu.


5.	FARMAKOLOĢISKĀS ĪPAŠĪBAS

5.1.	Farmakodinamiskās īpašības

Farmakoterapeitiskā grupa: visi pārējie terapeitiskie līdzekļi, detoksikācijas līdzekļi pretaudzēju terapijai, ATĶ kods: V03AF11

Darbības mehānisms

Arginīns un lizīns tiek pakļauti glomerulārai filtrācijai un konkurences ceļā traucē lutēcija (177Lu) oksodotreotīda rezorbcijai nierēs, samazinot nierēs saņemto starojuma devu.

Klīniskā efektivitāte un drošums

Arginīna un lizīna klīniskā efektivitāte un drošums ir balstīti uz publicēto zinātnisko literatūru par pētījumiem, kuros izmantoti šķīdumi ar vienādu arginīna un lizīna saturu kā LysaKare.

Toksicitāte, ko novēro pēc PRRT ievadīšanas, rodas tieši orgānos absorbētās radiācijas devas dēļ. Nieres ir kritiski svarīgie orgāni lutēcija (177Lu) oksodotreotīda toksicitātei, un šī iedarbība var būt devu ierobežojoša, ja netiek ievadītas aminoskābes, lai samazinātu uzņemšanu un aizturi nierēs.

Dozimetrijas pētījumā, kurā piedalījās 6 pacienti, tika konstatēts, ka 2,5% lizīna-arginīna aminoskābes šķīdums samazināja radioaktīvā starojuma iedarbību uz nierēm par aptuveni 47%, salīdzinājumā ar neārstētiem pacientiem, neietekmējot lutēcija (177Lu) oksodotreotīda uzņemšanu audzējā. Šis radioaktīvā starojuma iedarbības samazinājums uz nierēm mazina starojuma izraisīta nieru bojājuma risku.

Pamatojoties uz publikāciju par lielāko pētījumu, kurā arginīns un lizīns tika izmantoti tādos pašos daudzumos kā LysaKare, vidējā nieru absorbētā deva, ko noteica ar planāro attēlveidošanas dozimetriju, bija 20,1 ± 4,9 Gy, kas ir zem noteiktā nieru toksicitātes rašanās sliekšņa – 23 Gy.

IV fāzes daudzcentru atklāts pētījums tika veikts, lai novērtētu LysaKare ietekmi uz kālija koncentrāciju serumā un raksturotu drošuma profilu. Kopumā 41 pacients ar somatostatīna receptoru (SSTR- somatostatin receptors) pozitīviem gastro-entero-pankreātiskiem neiroendokrīniem audzējiem (GEP NET - gastroenteropancreatic neuroendocrine tumours), kuri bija piemēroti ārstēšanai ar lutēcija (177Lu) oksodotreotīdu, saņēma LysaKare bez PRRT. Primārais mērķa kritērijs bija novērtēt kālija līmeni serumā 2, 4, 6, 8, 12 un 24 stundas pēc LysaKare ievadīšanas. 25 pacientiem, kuri bija vērtējami primārajā analīzē, vidējais (standarta novirze (SN)) kālija līmenis serumā pirms devas bija 4,33 (0,39) mmol/l un maksimums bija 4,92 (0,65) mmol/l 4 stundas pēc devas ar vidējām absolūtām izmaiņām (SN) 0,60 (0,67) mmol/l, pēc tam 24 stundas pēc devas pakāpeniski atgriezās līdz aptuveni pirms devas līmenim ar vidējo kālija līmeni serumā 4,40 (0,39) mmol/l un vidējām kālija līmeņa absolūtām izmaiņām serumā 0,07 (0,39) mmol/l (1. attēls). Maksimālās kālija līmeņa vidējās (SN) izmaiņas serumā bija 0,82 (0,617) mmol/l (diapazons: no -0,6 līdz 2,6 mmol/l). Laika mediāna (diapazons) līdz maksimālajām kālija līmeņa serumā izmaiņām bija 4,3 stundas (no 2 līdz 24 stundām).

[bookmark: _Toc169615075][bookmark: _hd7_Figure_5_1_Mean__SD__c22121]1. attēls.	Vidējā (SN) kālija līmeņa serumā koncentrācijas laika profili

Šī pētījuma laikā netika ziņots par nopietnām nevēlamām blakusparādībām, kuru dēļ būtu daļēji vai pilnīgi jāpārtrauc ārstēšana. Kopumā LysaKare drošuma profils joprojām atbilst pašreizējam drošuma profilam, kas norādīts, pamatojoties uz literatūru un klīnisko praksi.

5.2.	Farmakokinētiskās īpašības

Arginīns un lizīns ir dabiskas izcelsmes aminoskābes, kas pēc infūzijas tiek pakļautas fizioloģiskajiem farmakokinētikas etapiem un bioķīmiskajiem procesiem.

Uzsūkšanās

LysaKare ir paredzēta intravenozai lietošanai un tāpēc tā ir 100% biopieejama.

Izkliede

Pēc intravenozas ievadīšanas novēro pārejošu arginīna un lizīna līmeņa paaugstināšanos plazmā, un pēc tam ūdenī ļoti labi šķīstošās aminoskābes tiek ātri izkliedētas audos un ķermeņa šķidrumos.

Biotransformācija

Tāpat kā citas dabīgas izcelsmes aminoskābes, arginīns un lizīns kalpo kā proteīnu anabolisma pamatelementi un kā prekursori vairākiem citiem produktiem, tai skaitā slāpekļa oksīdam, urīnvielai, kreatinīnam un acetilkoenzīmam A.

Eliminācija

Arginīna un lizīna izkliede ir ātra. Pamatojoties uz pētījumu, kurā 30 minūšu laikā infūzijas veidā tika ievadīti 30 g arginīna, aminoskābju plazmas eliminācija notiek ar vismaz divu vai trīs fāzu līmeņa pazeminājumam, kas 6 stundu laikā pēc devas ievadīšanas atgriežas līdz sākotnējam līmenim. Sākotnējais ātrais klīrenss notiek glomerulārās filtrācijas veidā nierēs, pirmajās 90 minūtēs pēc infūzijas. Atlikušās aminoskābes tiek izvadītas ar nierēm nesaistīta klīrensa veidā.

Pediatriskā populācija

Farmakokinētikas dati par arginīna un lizīna lietošanu tādā pašā devā kā LysaKare un tādām pašām indikācijām pediatriskiem pacientiem nav pieejami.

5.3.	Preklīniskie dati par drošumu

Ar LysaKare nav veikti neklīniskie pētījumi.


6.	FARMACEITISKĀ INFORMĀCIJA

6.1.	Palīgvielu saraksts

Ūdens injekcijām.

6.2.	Nesaderība

Saderības pētījumu trūkuma dēļ šīs zāles nedrīkst sajaukt (lietot maisījumā) ar citām zālēm.

6.3.	Uzglabāšanas laiks

2 gadi

6.4.	Īpaši uzglabāšanas nosacījumi

Uzglabāt temperatūrā līdz 25°C.

6.5.	Iepakojuma veids un saturs

Infūzijas maiss, kas izgatavots no polipropilēns polivinilhlorīda (PPVH), kas satur 1 000 ml šķīduma, ietīts caurspīdīgās daudzslāņu plēvēspolietilēnpoliamīna/alumīnija folijā.

[bookmark: OLE_LINK1]6.6.	Īpaši norādījumi atkritumu likvidēšanai

Šīs zāles paredzētas tikai vienreizējai lietošanai.
Neizņemiet maisu no apvalka, kamēr tas nav gatavs lietošanai.
Nelietojiet, ja apvalks ir iepriekš ticis atvērts vai bojāts. Apvalks ir mitruma barjera.
Atkārtoti nepievienojiet daļēji izlietotus maisus.
LysaKare nedrīkst atšķaidīt.
Nelietojiet šķīdumus, kas ir duļķaini vai kam ir nogulsnes. Tas var liecināt, ka produkts ir nestabils vai ka šķīdums ir piesārņots.
Pēc konteinera atvēršanas saturs jāizlieto nekavējoties.

Neizlietotās zāles vai izlietotie materiāli jāiznīcina atbilstoši vietējām prasībām.


7.	REĢISTRĀCIJAS APLIECĪBAS ĪPAŠNIEKS

8.	REĢISTRĀCIJAS APLIECĪBAS NUMURS(-I) 

EU/1/19/1381/001


9.	PIRMĀS REĢISTRĀCIJAS/PĀRREĢISTRĀCIJAS DATUMS

Reģistrācijas datums: 2019. gada 25. jūlijs
Pēdējās pārreģistrācijas datums: 2024. gada 25. aprīlis


10.	TEKSTA PĀRSKATĪŠANAS DATUMS


Sīkāka informācija par šīm zālēm ir pieejama Eiropas Zāļu aģentūras tīmekļa vietnē https://www.ema.europa.eu.

























II PIELIKUMS

A.	BIOLOĢISKI AKTĪVĀS (-O) VIELAS (-U) RAŽOTĀJS(-I) UN>RAŽOTĀJS(-I), KAS ATBILD PAR SĒRIJAS IZLAIDI

B.	IZSNIEGŠANAS KĀRTĪBAS UN LIETOŠANAS NOSACĪJUMI VAI IEROBEŽOJUMI

C.	CITI REĢISTRĀCIJAS NOSACĪJUMI UN PRASĪBAS

D.	NOSACĪJUMI VAI IEROBEŽOJUMI ATTIECĪBĀ UZ DROŠU UN EFEKTĪVU ZĀĻU LIETOŠANU


A.	RAŽOTĀJS, KAS ATBILD PAR SĒRIJAS IZLAIDI

Ražotāja, kas atbild par sērijas izlaidi, nosaukums un adrese

Laboratoire Bioluz
Zone Industrielle de Jalday
64500 Saint Jean de Luz
Francija


B.	IZSNIEGŠANAS KĀRTĪBAS UN LIETOŠANAS NOSACĪJUMI VAI IEROBEŽOJUMI

Zāles ar parakstīšanas ierobežojumiem (skatīt I pielikumu: zāļu apraksts, 4.2. apakšpunkts).


C.	CITI REĢISTRĀCIJAS NOSACĪJUMI UN PRASĪBAS

· Periodiski atjaunojamais drošuma ziņojums (PSUR)

Šo zāļu periodiski atjaunojamo drošuma ziņojumu iesniegšanas prasības ir norādītas Eiropas Savienības atsauces datumu un periodisko ziņojumu iesniegšanas biežuma sarakstā (EURD sarakstā), kas sagatavots saskaņā ar Direktīvas 2001/83/EK 107.c panta 7. punktu, un visos turpmākajos saraksta atjauninājumos, kas publicēti Eiropas Zāļu aģentūras tīmekļa vietnē.


D.	NOSACĪJUMI VAI IEROBEŽOJUMI ATTIECĪBĀ UZ DROŠU UN EFEKTĪVU ZĀĻU LIETOŠANU

· Riska pārvaldības plāns (RPP)

Reģistrācijas apliecības īpašniekam jāveic nepieciešamās farmakovigilances darbības un pasākumi, kas sīkāk aprakstīti reģistrācijas pieteikuma 1.8.2. modulī iekļautajā apstiprinātajā RPP un visos turpmākajos atjauninātajos apstiprinātajos RPP.

Atjaunināts RPP jāiesniedz:
· pēc Eiropas Zāļu aģentūras pieprasījuma;
· ja ieviesti grozījumi riska pārvaldības sistēmā, jo īpaši gadījumos, kad saņemta jauna informācija, kas var būtiski ietekmēt ieguvumu/riska profilu, vai nozīmīgu (farmakovigilances vai riska mazināšanas) rezultātu sasniegšanas gadījumā.


























III PIELIKUMS

MARĶĒJUMA TEKSTS UN LIETOŠANAS INSTRUKCIJA

























A. MARĶĒJUMA TEKSTS


INFORMĀCIJA, KAS JĀNORĀDA UZ ĀRĒJĀ IEPAKOJUMA 

CPaurspīdīgas daudzslāņu plēvesolietilēnpoliamīna/alumīnija folija


1.	ZĀĻU NOSAUKUMS

LysaKare 25 g/25 g šķīdums infūzijām
L‑arginini hydrochloridum/ L‑lysini hydrochloridum


2.	AKTĪVĀS(-O) VIELAS(-U) NOSAUKUMS(-I) UN DAUDZUMS(-I)

Katrs 1 000 ml maiss satur 25 g L‑arginīna hidrohlorīda un 25 g L‑lizīna hidrohlorīda.


3.	PALĪGVIELU SARAKSTS

Palīgviela: ūdens injekcijām.


4.	ZĀĻU FORMA UN SATURS

Šķīdums infūzijām

1 000 ml


5.	LIETOŠANAS UN IEVADĪŠANAS VEIDS(-I)

Pirms lietošanas izlasiet lietošanas instrukciju.
Intravenozai lietošanai.
Tikai vienreizējai lietošanai.
Neizņemiet no apvalka, kamēr tas nav gatavs lietošanai.


6.	ĪPAŠI BRĪDINĀJUMI PAR ZĀĻU UZGLABĀŠANU BĒRNIEM NEREDZAMĀ UN NEPIEEJAMĀ VIETĀ

Uzglabāt bērniem neredzamā un nepieejamā vietā.


7.	CITI ĪPAŠI BRĪDINĀJUMI, JA NEPIECIEŠAMS


8.	DERĪGUMA TERMIŅŠ

EXP


9.	ĪPAŠI UZGLABĀŠANAS NOSACĪJUMI

Uzglabāt temperatūrā līdz 25C.


10.	ĪPAŠI PIESARDZĪBAS PASĀKUMI, IZNĪCINOT NEIZLIETOTĀS ZĀLES VAI IZMANTOTOS MATERIĀLUS, KAS BIJUŠI SASKARĒ AR ŠĪM ZĀLĒM, JA PIEMĒROJAMS

Atkārtoti nepievienojiet daļēji izlietotus maisus.


11.	REĢISTRĀCIJAS APLIECĪBAS ĪPAŠNIEKA NOSAUKUMS UN ADRESE

12.	REĢISTRĀCIJAS APLIECĪBAS NUMURS(-I) 

EU/1/19/1381/001


13.	SĒRIJAS NUMURS

Lot


14.	IZSNIEGŠANAS KĀRTĪBA


15.	NORĀDĪJUMI PAR LIETOŠANU


16.	INFORMĀCIJA BRAILA RAKSTĀ

Pamatojums Braila raksta nepiemērošanai ir apstiprināts.


17.	UNIKĀLS IDENTIFIKATORS – 2D SVĪTRKODS

2D svītrkods, kurā iekļauts unikāls identifikators.


18.	UNIKĀLS IDENTIFIKATORS – DATI, KURUS VAR NOLASĪT PERSONA

PC
SN
NN


INFORMĀCIJA, KAS JĀNORĀDA UZ TIEŠĀ IEPAKOJUMA

Polipropilēnavinilhlorīda (PPVH) infūziju maiss


1.	ZĀĻU NOSAUKUMS

LysaKare 25 g/25 g šķīdums infūzijām
L‑arginini hydrochloridum/ L‑lysini hydrochloridum


2.	AKTĪVĀS(-O) VIELAS(-U) NOSAUKUMS(-I) UN DAUDZUMS(-I)

Katrs 1 000 ml maiss satur 25 g arginīna hidrohlorīda un 25 g lizīna hidrohlorīda.


3.	PALĪGVIELU SARAKSTS

Palīgviela: ūdens injekcijām.


4.	ZĀĻU FORMA UN SATURS

Šķīdums infūzijām

1 000 ml


5.	LIETOŠANAS UN IEVADĪŠANAS VEIDS(-I)

Pirms lietošanas izlasiet lietošanas instrukciju.
Intravenozai lietošanai.
Tikai vienreizējai lietošanai.
Neizņemiet no apvalka, kamēr tas nav gatavs lietošanai.


6.	ĪPAŠI BRĪDINĀJUMI PAR ZĀĻU UZGLABĀŠANU BĒRNIEM NEREDZAMĀ UN NEPIEEJAMĀ VIETĀ

Uzglabāt bērniem neredzamā un nepieejamā vietā.


7.	CITI ĪPAŠI BRĪDINĀJUMI, JA NEPIECIEŠAMS


8.	DERĪGUMA TERMIŅŠ

EXP


9.	ĪPAŠI UZGLABĀŠANAS NOSACĪJUMI

Uzglabāt temperatūrā līdz 25C.


10.	ĪPAŠI PIESARDZĪBAS PASĀKUMI, IZNĪCINOT NEIZLIETOTĀS ZĀLES VAI IZMANTOTOS MATERIĀLUS, KAS BIJUŠI SASKARĒ AR ŠĪM ZĀLĒM, JA PIEMĒROJAMS

Atkārtoti nepievienojiet daļēji izlietotus maisus.


11.	REĢISTRĀCIJAS APLIECĪBAS ĪPAŠNIEKA NOSAUKUMS UN ADRESE

12.	REĢISTRĀCIJAS APLIECĪBAS NUMURS(-I)

EU/1/19/1381/001


13.	SĒRIJAS NUMURS

Lot


14.	IZSNIEGŠANAS KĀRTĪBA


15.	NORĀDĪJUMI PAR LIETOŠANU


16.	INFORMĀCIJA BRAILA RAKSTĀ

Pamatojums Braila raksta nepiemērošanai ir apstiprināts.


17.	UNIKĀLS IDENTIFIKATORS – 2D SVĪTRKODS


18.	UNIKĀLS IDENTIFIKATORS – DATI, KURUS VAR NOLASĪT PERSONA



























B. LIETOŠANAS INSTRUKCIJA

Lietošanas instrukcija: informācija pacientam

LysaKare 25 g/25 g šķīdums infūzijām
L‑arginini hydrochloridum/ L‑lysini hydrochloridum 

Pirms zāļu lietošanas uzmanīgi izlasiet visu instrukciju, jo tā satur Jums svarīgu informāciju.
· Saglabājiet šo instrukciju! Iespējams, ka vēlāk to vajadzēs pārlasīt.
· Ja Jums rodas jebkādi jautājumi, vaicājiet ārstam.
· Ja Jums rodas jebkādas blakusparādības, konsultējieties ar ārstu. Tas attiecas arī uz iespējamajām blakusparādībām, kas nav minētas šajā instrukcijā. Skatīt 4. punktu.

Šajā instrukcijā varat uzzināt:
1.	Kas ir LysaKare un kādam nolūkam to lieto
2.	Kas Jums jāzina pirms Jums ievada LysaKare
3.	Kā ievada LysaKare
4.	Iespējamās blakusparādības
5.	Kā uzglabāt LysaKare
6.	Iepakojuma saturs un cita informācija


1.	Kas ir LysaKare un kādam nolūkam to lieto

Kas ir LysaKare
LysaKare satur aktīvās vielas arginīnu un lizīnu, kas ir divas dažādas aminoskābes. Tās pieder zāļu grupai, ko lieto pretvēža zāļu blakusparādību mazināšanai.

Kādam nolūkam LysaKare lieto
LysaKare lieto pieaugušiem pacientiem, lai pasargātu nieres no nevajadzīga starojuma ārstēšanas laikā ar Lutathera (lutēcija (177Lu) oksodotreotīds), kas ir radioaktīvas zāles, ko lieto noteiktu audzēju veidu ārstēšanai.


2.	Kas Jums jāzina pirms Jums ievada LysaKare

Rūpīgi sekojiet visiem ārsta dotajiem norādījumiem. Tā kā Jūs kopā ar LysaKare saņemsiet vēl arī citas zāles – Lutathera, uzmanīgi izlasiet Lutathera lietošanas instrukciju, kā arī šo lietošanas instrukciju.
Ja Jums ir kādi jautājumi par šo zāļu lietošanu, jautājiet ārstam, medmāsai vai farmaceitam.

Jums nedrīkst ievadīt LysaKare šādos gadījumos:
-	ja Jums ir alerģija pret arginīnu, lizīnu vai kādu citu (6. punktā minēto) šo zāļu sastāvdaļu;
-	ja Jums ir augsts kālija līmenis asinīs (hiperkaliēmija).

Brīdinājumi un piesardzība lietošanā
Ja kaut kas no minētā attiecas uz Jums, pirms LysaKare ievadīšanas pastāstiet par to savam ārstam:
· ja Jums ir pietūkušas pēdas un potītes, pārāk liels urīna daudzums vai nepietiekams urīna daudzums, nieze vai apgrūtināta elpošana (hroniskas nieru slimības pazīmes un simptomi);
· ja Jums ir nieze, dzeltena āda vai acu baltumi kļūst dzelteni, ja Jums ir slikta dūša vai vemšana, nogurums, apetītes zudums, sāpes vēdera augšējā labajā pusē (vēderā), tumšs vai brūns urīns, vai ja Jums asiņošana vai zilumi rodas vieglāk nekā parasti (aknu slimības pazīmes un simptomi);
· ja Jums ir elpas trūkums, apgrūtināta elpošana guļus stāvoklī un pēdu vai kāju pietūkums (sirds mazspējas pazīmes un simptomi).

Nekavējoties pastāstiet savam ārstam, ja ārstēšanas ar LysaKare laikā rodas kāds no šiem simptomiem:
· ja jūtaties noguris, zaudējat ēstgribu, pamanāt sirdsdarbības izmaiņas un/vai Jums ir grūti skaidri domāt (metaboliskās acidozes pazīmes un simptomi);
· ja Jums ir elpas trūkums, vājums, nejutīgums, sāpes krūtīs, sirdsklauves un/vai izmainīts sirds ritms (augsta kālija līmeņa asinīs (hiperkaliēmijas) pazīmes un simptomi).

Ievērojiet ārsta ieteikumus par to, cik daudz dzert ārstēšanas dienā, lai saglabātu labu hidratāciju.

Ja esat 65 gadus vecs vai vecāks, Jums var būt lielāka nieru darbības traucējumu iespējamība, un ārsts, pamatojoties uz asins analīžu rezultātiem, noteiks, vai Jūs varat saņemt ārstēšanu ar LysaKare.

Uzraudzība pirms Jūsu ārstēšanas ar LysaKare un tās laikā
Jūsu ārsts lūgs Jums veikt sākotnējo asins analīzi, lai pārbaudītu, vai Jūs varat saņemt šo ārstēšanu, un pēc tam veiks regulāras asins analīzes ārstēšanas laikā, lai pēc iespējas agrāk atklātu jebkādas blakusparādības. Ja nepieciešams, Jūsu sirds elektriskā aktivitāte tiks pārbaudīta arī ar testu, ko sauc par elektrokardiogrammu (EKG). Pamatojoties uz rezultātiem, ārsts var izlemt pārtraukt ārstēšanu.

Pirms infūzijas uzsākšanas ārsts pārbaudīs Jūsu kālija līmeni asinīs un novērsīs to, ja tas būs pārāk augsts. Pirms infūzijas sākšanas ārsts pārbaudīs arī Jūsu nieru un aknu darbību. Lai saņemtu informāciju par citām pārbaudēm, kas jāveic pirms ārstēšanas, lūdzu, izlasiet Lutathera lietošanas instrukciju.

Bērni un pusaudži
Šīs zāles nedrīkst lietot bērniem un pusaudžiem līdz 18 gadu vecumam, jo nav zināms, vai tās ir drošas un efektīvas šajā vecuma grupā.

Citas zāles un LysaKare
Pastāstiet ārstam par visām zālēm, kuras lietojat, pēdējā laikā esat lietojis vai varētu lietot.

Grūtniecība, barošana ar krūti un fertilitāte
Ja Jūs esat grūtniece vai barojat bērnu ar krūti, ja domājat, ka Jums varētu būt grūtniecība, vai plānojat grūtniecību, pirms šo zāļu lietošanas konsultējieties ar ārstu, jo Lutathera nedrīkst lietot grūtniecēm, jo radiācija ir bīstama nedzimušam bērnam, un ārstēšanas laikā ar Lutathera jāizvairās no barošanas ar krūti.

Transportlīdzekļu vadīšana un mehānismu apkalpošana
Tiek uzskatīts par maz ticamu, ka LysaKare ietekmēs spēju vadīt transportlīdzekļus vai apkalpot mehānismus.


3.	Kā ievada LysaKare

Ieteicamā LysaKare šķīduma deva ir 1 l (1 000 ml). Jums jāsaņem pilna LysaKare deva, neatkarīgi no jebkādas Lutathera devas pielāgošanas.

LysaKare ievada infūzijas veidā (“ar sistēmu”) vēnā. LysaKare infūzija sāksies 30 minūtes pirms Lutathera ievadīšanas un ilgs 4 stundas.

Pacientiem, kuri saņem aminoskābju infūzijas, parasti ir slikta dūša un vemšana. Tādēļ 30 minūtes pirms LysaKare infūzijas Jums tiks dotas zāles, lai novērstu sliktu dūšu un vemšanu.

Ja esat saņēmis LysaKare vairāk nekā noteikts
LysaKare ievadīs kontrolētā klīniskā vidē, un tā tiks piegādāta kā vienas devas maiss. Tādēļ maz ticams, ka Jūs saņemsiet vairāk infūzijas nekā noteikts, jo ārstēšanas laikā Jūs uzraudzīs ārsts. Tomēr pārdozēšanas gadījumā Jums tiks veikta atbilstoša ārstēšana.

Ja Jums ir kādi jautājumi par šo zāļu lietošanu, jautājiet ārstam.


4.	Iespējamās blakusparādības

Tāpat kā visas zāles, šīs zāles var izraisīt blakusparādības, kaut arī ne visiem tās izpaužas.

Dažas blakusparādības var būt nopietnas
Ļoti bieži (var rasties vairāk nekā 1 no 10 cilvēkiem):
· vemšana;
· slikta dūša.

Nav zināms (biežumu nevar noteikt pēc pieejamiem datiem):
· augsts kālija līmenis (nosaka asins analīzēs);
· sāpes vēderā;
· reibonis.

Citas iespējamās blakusparādības
Nav zināms (biežumu nevar noteikt pēc pieejamiem datiem):
· galvassāpes;
· pietvīkums.

Ziņošana par blakusparādībām
Ja Jums rodas jebkādas blakusparādības, konsultējieties ar ārstu. Tas attiecas arī uz iespējamajām blakusparādībām, kas nav minētas šajā instrukcijā. Jūs varat ziņot par blakusparādībām arī tieši, izmantojot V pielikumā minēto nacionālās ziņošanas sistēmas kontaktinformāciju. Ziņojot par blakusparādībām, Jūs varat palīdzēt nodrošināt daudz plašāku informāciju par šo zāļu drošumu.


5.	Kā uzglabāt LysaKare

Uzglabāt šīs zāles bērniem neredzamā un nepieejamā vietā.
Nelietot šīs zāles pēc derīguma termiņa beigām, kas norādīts uz marķējuma pēc “EXP”. Derīguma termiņš attiecas uz norādītā mēneša pēdējo dienu.
Uzglabāt temperatūrā līdz 25°C.
[bookmark: _Hlk5203933]Šīs zāles nebūs jāuzglabā Jums. Par šo zāļu pareizu uzglabāšanu, lietošanu un iznīcināšanu ir atbildīgs speciālists piemērotās darba telpās. Jūs saņemsiet LysaKare kontrolētā klīniskā vidē.

Tālāk sniegtā informācija ir paredzēta veselības aprūpes speciālistam, kas ir atbildīgs par Jūsu aprūpi.
Nelietojiet šīs zāles:
· ja pamanāt, ka šķīdums ir duļķains vai satur nogulsnes;
· ja apvalks ir iepriekš ticis atvērts vai bojāts;
· ja infūzijas maiss ir bojāts vai tam ir sūce.


6.	Iepakojuma saturs un cita informācija

Ko LysaKare satur
· Aktīvās vielas ir arginīns un lizīns.
Katrs 1000 ml infūzijas maiss satur 25 g L‑arginīna hidrohlorīda un 25 g L‑lizīna hidrohlorīda.
· Cita sastāvdaļa ir ūdens injekcijām.

LysaKare ārējais izskats un iepakojums
LysaKare 25 g/25 g šķīdums infūzijām ir dzidrs un bezkrāsains šķīdums bez redzamām daļiņām un to piegādā vienreiz lietojamā lokanā plastmasas maisā.
Katrs infūzijas maiss satur 1 l LysaKare šķīduma.

Reģistrācijas apliecības īpašnieks
Advanced Accelerator Applications
[bookmark: _Hlk124931144]8-10 Rue Henri Sainte-Claire Deville
92500 Rueil-Malmaison
Francija

Ražotājs
Laboratoire Bioluz
Zone Industrielle de Jalday
64500 Saint Jean de Luz
Francija

Lai saņemtu papildu informāciju par šīm zālēm, lūdzam sazināties ar reģistrācijas apliecības īpašnieka vietējo pārstāvniecību:
[bookmark: _Hlk142307345]
	België/Belgique/Belgien
Novartis Pharma N.V.
Tél/Tel: +32 2 246 16 11

	Lietuva
SIA Novartis Baltics Lietuvos filialas
Tel: +370 5 269 16 50


	България
Novartis Bulgaria EOOD
Тел: +359 2 489 98 28

	Luxembourg/Luxemburg
Novartis Pharma N.V.
Tél/Tel: +32 2 246 16 11


	Česká republika
Novartis s.r.o.
Tel: +420 225 775 111

	Magyarország
Novartis Hungária Kft.
Tel.: +36 1 457 65 00

	Danmark
Novartis Sverige AB
Tlf.: +46 8 732 32 00

	Malta
Novartis Pharma Services Inc.
Tel: +356 2122 2872

	[bookmark: _Hlk125031536]Deutschland
Novartis Pharma GmbH
Tel: +49 911 2730

	Nederland
Novartis Pharma B.V.
Tel: +31 88 04 52 111

	Eesti
SIA Novartis Baltics Eesti filiaal
Tel: +372 66 30 810

	Norge
Novartis Sverige AB
Tlf: +46 8 732 32 00


	[bookmark: _Hlk115186017]Ελλάδα
ΒΙΟΚΟΣΜΟΣ ΑΕΒΕ
Τηλ: +30 22920 63900
ή
Novartis (Hellas) A.E.B.E.
Τηλ: +30 210 281 17 12

	Österreich
Novartis Pharma GmbH
Tel: +43 1 86 6570

	España
Novartis Farmacéutica, S.A.
Tel: +34 93 306 42 00

	Polska
Novartis Poland Sp. z o.o.
Tel.: +48 22 375 4888


	France
Novartis Pharma S.A.S.
Tél: +33 1 55 47 66 00

	Portugal
Novartis Farma - Produtos Farmacêuticos, S.A.
Tel: +351 21 000 8600

	Hrvatska
Novartis Hrvatska d.o.o.
Tel. +385 1 6274 220

	România
Novartis Pharma Services Romania SRL
Tel: +40 21 31299 01

	[bookmark: _Hlk142491945]Ireland
Novartis Ireland Limited
Tel: +353 1 260 12 55

	Slovenija
Novartis Pharma Services Inc.
Tel: +386 1 300 75 50


	Ísland
Novartis Sverige AB
Sími: +46 8 732 32 00

	Slovenská republika
Novartis Slovakia s.r.o.
Tel: +421 2 5542 5439


	Italia
Novartis Farma S.p.A.
Tel: +39 02 96 54 1

	Suomi/Finland
Novartis Sverige AB
Puh/Tel: +46 8 732 32 00


	Κύπρος
ΒΙΟΚΟΣΜΟΣ ΑΕΒΕ
Τηλ: +30 22920 63900
ή
Novartis Pharma Services Inc.
Τηλ: +357 22 690 690
	Sverige
Novartis Sverige AB
Tel: +46 8 732 32 00


	Latvija
SIA Novartis Baltics
Tel: +371 67 887 070

	



Šī lietošanas instrukcija pēdējo reizi pārskatīta

Citi informācijas avoti

Sīkāka informācija par šīm zālēm ir pieejama Eiropas Zāļu aģentūras tīmekļa vietnē https://www.ema.europa.eu.

